CELEX: 32011R0879
Language: da
Date: 2011-09-02 00:00:00
Title: Kommissionens gennemførelsesforordning (EU) nr. 879/2011 af 2. september 2011 om ændring af Rådets forordning (EU) nr. 57/2011 for så vidt angår fangstbegrænsninger for sperling og dertil knyttede bifangster i ICES-afsnit IIIa og i EU-farvande i ICES-afsnit IIa og ICES-underområde IV

3.9.2011   
            
            
               DA
            
            
               Den Europæiske Unions Tidende
            
            
               L 228/6
            
         KOMMISSIONENS GENNEMFØRELSESFORORDNING (EU) Nr. 879/2011
   af 2. september 2011
   om ændring af Rådets forordning (EU) nr. 57/2011 for så vidt angår fangstbegrænsninger for sperling og dertil knyttede bifangster i ICES-afsnit IIIa og i EU-farvande i ICES-afsnit IIa og ICES-underområde IV
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 57/2011 af 18. januar 2011 om fastsættelse for 2011 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (1), særlig artikel 5, stk. 4, og
   ud fra følgende betragtninger:
   
               (1)
            
            
               I bilag IA til forordning (EF) nr. 57/2011 er der fastsat en fangstbegrænsning på nul for bestanden af sperling og dertil knyttede arter i ICES-afsnit IIIa og i EU-farvande i ICES-afsnit IIa og ICES-underområde IV.
            
         
               (2)
            
            
               På grundlag af de videnskabelige oplysninger, der er indsamlet i første halvdel af 2011, forventer Den Videnskabelige, Tekniske og Økonomiske Komité for Fiskeri (STECF), at en fangst i 2011 på op til 6 000 tons vil svare til en fiskeridødelighed på 0,02 og holde bestanden over forsigtighedsgrænserne.
            
         
               (3)
            
            
               Sperlingbestanden er en nordsøbestand, der deles med Norge, men som i øjeblikket ikke forvaltes af de to parter i fællesskab. Foranstaltningerne i denne forordning bør være i overensstemmelse med samråd med Norge, jf. bestemmelserne i det godkendte referat af konklusionerne fra fiskerikonsultationerne mellem EU og Norge den 3. december 2010.
            
         
               (4)
            
            
               Følgelig bør EU's andel af fangsterne af sperling i ICES-afsnit IIIa og i EU-farvande i ICES-afsnit IIa og ICES-underområde IV fastsættes til 75 % af 6 000 tons.
            
         
               (5)
            
            
               Kuller og hvilling fanges som bifangst i sperlingfiskeriet. Derfor bør fangster af disse arter trækkes fra medlemsstaternes kvote for sperling og dertil knyttede arter, men for at undgå alt for store fangster, bør mængden af disse arter, som kan fratrækkes denne kvote, begrænses til 5 % af den samlede fangst.
            
         
               (6)
            
            
               Bilag IA til forordning (EU) nr. 57/2011 bør ændres i overensstemmelse hermed.
            
         
               (7)
            
            
               Sperling er en kortlivet art. Derfor bør de nye fangstbegrænsninger gennemføres hurtigst muligt for at sikre fortsat fiskeri. Derfor bør denne forordning træde i kraft dagen efter offentliggørelsen.
            
         
               (8)
            
            
               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE FORORDNING:
   Artikel 1
   Bilag IA til forordning (EU) nr. 57/2011 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. september 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 24 af 27.1.2011, s. 1.
   
      BILAG
      I bilag IA til forordning (EU) nr. 57/2011 affattes afsnittet om sperling og dertil knyttede bifangster i ICES-afsnit IIIa og i EU-farvande i ICES-afsnit IIa og ICES-underområde IV således:
      
         
                     
                                 "Art
                              
                              
                                 :
                              
                              
                                 Sperling og dertil knyttede bifangster
                                 
                                    Trisopterus esmarki
                                 
                              
                           
                  
                     
                                 Område
                              
                              
                                 :
                              
                              
                                 IIIa og EU-farvande i IIa og IV
                                 NOP/2A3A4.
                              
                           
               
                     Danmark
                  
                  
                     4 496 (1)
                     
                  
                  
                     Analytisk TAC.
                     Artikel 3 i forordning (EF) nr. 847/96 anvendes ikke.
                     Artikel 4 i forordning (EF) nr. 847/96 anvendes ikke.
                  
               
                     Tyskland
                  
                  
                     1 (1)
                         (2)
                     
                  
               
                     Nederlandene
                  
                  
                     3 (1)
                         (2)
                     
                  
               
                     EU
                  
                  
                     4 500 (1)
                     
                  
               
                     Norge
                  
                  
                     0
                  
               
                     TAC
                  
                  
                     Ikke relevant
                  
               
      
         (1)  Mindst 95% af landingerne skal være sperling. Bifangster af kuller og hvilling skal trækkes fra de resterende 5% af TAC'en.
      
         (2)  Kvoten må kun fanges i EU-farvande i ICES-afsnit IIa og IIIa og ICES-underområde IV."